שיחה:עם סגול

message: צר לי, אבל נראה לי שטרם הגיעה השעה לכתיבת ערך על עמותה זו. זוהי עמותה צעירה שנוסדה לפני שנתיים. יש לה כוונות ותוכניות גדולות אך הן עדיין צריכות להגיע לידי הוכחה ומימוש. השארת ערך זה עלולה לפתוח פתח רחב מדי לכתיבת ערכים על עמותות צעירות שטרם הוכיחו את עצמן. יואב ר. - שיחה 09:26, 6 במרץ 2018 (IST)
replies: text: שלום יואב, אכן זוהי עמותה צעירה עם כוונות ושאיפות גדולות, אך לטעמי, אפילו בזמן קצר זה, היא כבר השפיעה והשיגה כפי שמפורט תחת "פעילות והשפעה". כמובן שיש עוד פעילויות, אך הכנסתי רק את אלו שהופיעו בתקשורת ואני יכול להוכיח שאכן התרחשו (ראה קישורים חיצוניים). כמו כן, העובדה שחלק מכותבי החומרים וחברי הועד הם אנשים בעלי חשיבות אנציקלופדית מחזקת את דברי. אני גם מוצא לנכון לציין כי הסתכלתי על ערכים של עמותות אחרות כדי להבין האם אכן יש לעמותה חשיבות אנציקלופדית, ולפי הסטטוס קוו הנוכחי סברתי כי אכן יש מקום לפרסם ערך זה. ראה לדוגמא אוק"י, אח גדול (עמותה), אחים לחיים, ארקאדאש - קהילת יוצאי טורקיה בישראל וזה רק חלק ממה שיש באות א'. אשמח אם תוכל לסייע לי להבין מה חסר כדי להגיע לחשיבות לטעמך. תודה, Bpositive247 - שיחה 10:46, 6 במרץ 2018 (IST)
replies: text: :מה שחסר, לדעתי, זה ותק והישגים מוכחים. אלו אולי יהיו לעמותה בעתיד, אבל כרגע הם חסרים. יואב ר. - שיחה 14:11, 6 במרץ 2018 (IST)
replies: text: ::לגבי ותק - חידושים, עדכניות ומיידיות הם יתרונות של ויקיפדיה על פני אנציקלופדיות אחרות ואני רואה בחדשנות דווקא יתרון. לגבי הישגים מוכחים, מה שאני שואל הוא איזה הישגים אתה מחפש שיוכיחו לך כי מדובר בעמותה שמגיע לה ערך בויקיפדיה. כמו כן, אשמח לראות איפה זה בא לידי ביטוי בדפים אחרים של עמותות בישראל (דוגמאות מדפים אחרים, למשל אלו שהבאתי בהערה הקודמת שלי), כי אני מניח שאני נדרש לסטנדרט קיים ולא לכללים חדשים. תודה, Bpositive247 - שיחה 20:21, 6 במרץ 2018 (IST)
replies: text: :::לכל עמותה יש כוונות ותוכניות. בהקשר של עמותה הישגים הם הפגנת יכולת להפוך כוונות ותוכניות למעשים, וזאת על פני טווח של מספר שנים, באופן המראה באופן מוחשי את יכולתה להחזיק מעמד לאורך זמן ולממש את כוונותיה. בשל כך נראה לי שמוקדם מדי לכתוב ערך על העמותה שכאן. אשר לדוגמאות שציינת - כל העמותות הללו ותיקות בהרבה מעם סגול. מסופקני אם לערך אוק"י יש עדיין חשיבות אנציקלופדית. יואב ר. - שיחה 08:59, 7 במרץ 2018 (IST)
replies: text: ::::אז מהתשובה שלך אני מבין שאין לנו ויכוח על פעילות והשפעה של העמותה בזמן האחרון, אלא על משך הפעילות. על כן, רצ"ב דוגמאות של ארבע עמותות צעירות כמו עם סגול: האמת שלי,  המרכז הישראלי ללימודי חירשות, מילואימניקים בחזית, נכה, לא חצי בן אדם. לטעמי, וככה"נ גם לטעם ויקיפדיה (הרי הם מפורסמים באתר) מדובר בעמותות אשר להן חשיבות אנציקלופדית. גם עמותות אלו טרם נבחנו במבחן הזמן, אך כמו עם סגול, מעורבות בפעילות משמעותית ומראות הישגים כבר היום. תודה, Bpositive247 - שיחה 17:20, 7 במרץ 2018 (IST)
replies: text: :::::משתמש:Bpositive247, לטעמי גם הערכים שמנית לא אמורים כרגע להתקיים. מה שעליך לעשות הוא לשכנע משתמש אחר שיש לו זכות הצבעה בויקיפדיה בדבר החשיבות האנציקלופדית של הערך כאן. יואב ר. - שיחה 18:21, 7 במרץ 2018 (IST)
replies: text: ::::::יואב ר., אפשרות אחרת שעומדת בפני היא לשכנע את מי שהציב את הערך בפני מחיקה אם אני מבין נכון. אני רק רוצה לוודא פעם אחרונה, אין לי אפשרות להוסיף דברים או לשנות את הערך כך שיעמוד בסטנדרטים שלך לערך בעל חשיבות אנציקלופדית? ועוד שאלה, אם אתה חושב שהערכים שמניתי לא אמורים להתקיים, מדוע סימנת דווקא את הערך הזה כחסר חשיבות? אני תוהה אם תשקול לחזור בך, מכיוון שנראה לי כי יצרת כאן מצב של חוסר שוויון. ואם לא, אז מדוע אתה לא מסמן את כל הערכים הללו כחסרי ערך אנציקלופדי? תודה, Bpositive247 - שיחה 19:23, 7 במרץ 2018 (IST)
replies: text: :::::::העובדה שיש בויקידיה ערכים חסרי חשיבות לא מצדיקה כתיבת ערכים חסרי חשיבות נוספים. Eladti - שיחה 19:55, 7 במרץ 2018 (IST)
replies: text: ::::::::נכון.

text: ::::::::נסה לשכנע משתמש אחר בהצדקה לקיום הערך. אני רואה שעד כה זה לא קרה. יואב ר. - שיחה 07:35, 8 במרץ 2018 (IST)

text: אין חשיבות.  בר 👻 שיחה  03:18, 11 במרץ 2018 (IST)
replies: text: :דווקא יש חשיבות. אמנם העמותה צעירה, אך במיוחד לאור הפעילות שלה ושיתופי הפעולה האסטרטגיים שלה, כמו זה עם אוני׳ ת״א, יש חשיבות להשארת הערך ולהעלאת המודעות לפעילותה, אשר מטפלת בנושאים חברתיים בעלי חשיבות, כמו להטב״ים ולידות שקטות. הערך כתוב באופן לא מוטה וענייני. אינני מוצאת הצדקה להסרתו. בברכה, Shani - שיחה 10:02, 13 במרץ 2018 (IST)
replies: text: ::Shani, הרצון להעלות מודעות לפעילות של עמותה לא אמור להוות נימוק להשארת ערך. התפקיד של ויקיפדיה אינו להעלות מודעות (שזו דרך אחרת להגיד "לפרסם"), אלא לשקף מציאות קיימת, של עמותות שיש להן כבר רקורד מוכח ומתמשך של פעילות משמעותית. בכל מקרה, את הוויקיפדית בעלת זכות ההצבעה היחידה בדיון שתמכה בהשארת הערך. האם תהיי מוכנה לתת הסכמתך למחיקת הערך בשלב זה, כאשר בהחלט ייתכן שהוא ישוחזר בעתיד, כשיחול שינוי בנסיבות? Lostam - שיחה 09:35, 14 במרץ 2018 (IST)
replies: text: ::: Lostam, דווקא ממך, משתמש שבדף המשתמש שלו מצויין כי הוא תומך בגישת לא אוכל לא שותה, ציפיתי לתמיכה בערך. ייתכן כי מדובר בערך שולי יחסית על עמותה צעירה, אך לטעמי הוא כתוב היטב ובצורה המכבדת את ויקיפדיה. אולי תוכל בבקשה תשקול מחדש את תמיכתך בערך? Bpositive247 - שיחה 09:47, 14 במרץ 2018 (IST)
replies: text: ::::בכל יום אנשים מתאכזבים ממני. כנראה שהיום תורך. יש בישראל כ-40,000 עמותות, ואין מקום לכתוב ערך על כולן. ויקיפדיה אינה תחליף לאתר גיידסטאר. אין לנו כללים רשמיים לגבי ערכים על עמותות, אבל הסטנדרט הוא ותק מסוים ופעילות משמעותית מוכחת בשטח, להבדיל ממטרות וכוונות. העמותה נשוא הדיון צעירה ונמצאת בראשית דרכה, וכאמור דעתי היא שייתכן ובעתיד היא תהיה זכאית לערך, אבל כרגע זה מוקדם מדי. אם שני תתנגד למחיקה מהירה אשקול לפתוח הצבעת מחיקה, מאחר ולהערכתי קיים סיכוי סביר שהערך יימחק בהצבעה. Lostam - שיחה 09:58, 14 במרץ 2018 (IST)
replies: text: :::::Lostam, למען הסר ספק -- ההצדקה מבחינתי אינה העלאת מודעות לפעילות העמותה; איננו פלטפורמה פרסומית (או תחליף לגיידסטאר, כפי שכתבת בצדק). עם זאת, אני סבורה שבמקרה הספציפי הזה, על אף צעירותה היחסית של העמותה, היא הוכיחה פעילות משמעותית בשטח וכשלוקחים בחשבון גם את שיתופי הפעולה האסטרטגיים שלה, יש הצדקה להשארת הערך. ארחיב ואומר שאינני מוצאת שהשארת הערך תהווה פגיעה באף עיקרון יסוד של הקהילה שלנו, ולעומת זאת אני כן מוצאת מוצאת תועלת וחשיבות בהשארת הערך לטובת הציבור. אכן, אין לנו קווים מנחים חד משמעיים לגבי עמותות, אך מהסיבות שציינתי, אינני רואה הצדקה למחוק וכיוון שהערך כתוב היטב ומשרת את הציבור, אני בעד השארתו. אם בכל זאת תחליט להעלות את הערך להצבעת מחיקה, אכבד כמובן את רצונך וניתן לקהילה להחליט. אך עלי לציין שלעניות דעתי זה יהיה בזבוז זמן מתנדבים יקר. יש לכולנו דברים משמעותיים יותר לעסוק בהם בתחזוקת האתר, העשרתו והפיכתו לאמין יותר, מאשר עיסוק בערך הזה.. אך כאמור, משאירה לך את ההחלטה. רק אוכל לקוות שתתרצה הפעם מתשובתי ותשקול להניח לערך להישאר במרחב הערכים. בברכה, Shani - שיחה 19:43, 14 במרץ 2018 (IST)
replies: text: ::::::קיבלתי. לא אפתח בעצמי הצבעת מחיקה, אך אם בכל זאת תיפתח כזו, אצביע בעד מחיקה. בעיניי, אם משאירים ערך על עמותה כזו אז יש בכך מעין אישור לכתוב ערך על 95% מהעמותות בישראל, וזה לא המצב הרצוי מבחינתי. Lostam - שיחה 21:02, 14 במרץ 2018 (IST)
replies: text: :::::::תודה, Lostam. מעריכה את זה. אנחנו אגב תמימי דעים לגבי העובדה שלא לכל עמותה מגיע ערך וזה לא המצב הרצוי גם מבחינתי. עם זאת, אינני סבורה שהערך הזה מהווה תקדים למצב שתארת. כיוון שאין לנו קווים מנחים ברורים, כל מקרה לגופו. במקרה עם העמותה הזו השתכנעתי שיש חשיבות. סופ"ש נעים, Shani - שיחה 12:51, 15 במרץ 2018 (IST)
thread_title: דיון חשיבות אנציקלופדית